

**The School at the Heart of Wales**

**CANLLAW AMDDIFFYN PLANT A PHROTOCOL CYFEIRIO**

**Arweinydd Diogelu Dynodedig yr ysgol hon yw:**

**Mrs G Nicholas, Pennaeth Cynorthwyol (Campws Llandrindod)**

Swyddogion diogelu Ysgol Calon Cymru yw:

Ms R Rhys Jones (Arweinydd Campws Llanfair ym Muallt)

Mr L Jones (Campws Llandrindod)

Mr M Morris (Campws Llanfair ym Muallt)

Mae pob aelod o Staff, llywodraethwyr, gwirfoddolwyr sy’n gweithio yn yr ysgol yn gyfrifol am ddiogelwch ac amddiffyniad y plant sy’n mynychu.

Os oes yna bryderon am esgeulustra, camdriniaeth gorfforol, emosiynol neu rywiol, yna dan **“CANLLAWIAU AMDDIFFYN PLANT CYMRU GYFAN”** mae rhwymedigaeth ar Staff i gyfeirio’r mater at un o Swyddogion Amddiffyn Plant yr Ysgol ar y campws y codwyd y pryder. Erys y cyfrifoldeb dros ymchwilio’r pryderon neu gyhuddiadau gyda’r Adran Gwasanaethau Plant a’r Heddlu.

**Y camau i’w cymryd gan y staff i gyd, Staff Addysgu (gan gynnwys Staff Gyflenwi / Goruchwylio) a Staff nad ydynt yn Addysgu a Llywodraethwyr:**

1. **Hysbysu un o Swyddogion Amddiffyn Plant y Campws os oes gennych unrhyw bryderon am les neu ddiogelwch plentyn.** Peidiwch ag anfon e-bost, gwnewch yn siŵr eich bod wedi siarad â’r swyddog AP am eich pryderon cyn gynted ag y mae’r mater yn codi.
2. **Os nad yw’r un o’r Swyddogion AP ar gael, dylech rannu eich pryderon gyda’r uwch aelod staff uchaf sydd ar gael. Byddant hwy, yn eu tro, yn ffonio’r Swyddog AP i gael cyfarwyddyd.**
3. Dylech gofnodi unrhyw wybodaeth cyn gynted â phosibl trwy ysgrifennu’r union eiriau a ddefnyddiodd y plentyn. Peidiwch â holi’r unigolyn.
4. Os nad yw’r personau uchod ar gael, ac rydych wedi asesu’r sefyllfa fel un difrifol neu’n fater brys, yna dylech gyfeirio eich pryder ar lafar at Linell Uniongyrchol Powys ar y rhifau isod
5. Y Gwasanaeth Asesu fydd yn gyfrifol am reoli pob cyfeiriad sydd angen asesiad cychwynnol a bydd yn penderfynu ymhen un diwrnod o dderbyn y cyfeiriad pa weithred a gymerir i ymateb i’r cyfeiriad.
6. Pe bai cyhuddiad amddiffyn plant yn cael ei wneud yn erbyn aelod o staff, rhaid i’r person sy’n derbyn y cyhuddiad hwnnw roi, ar unwaith, fanylion y pryder i’r Pennaeth neu yn ei absenoldeb, yr aelod o staff â chyfrifoldebau’r Pennaeth. Yna, bydd y Pennaeth yn cysylltu â **Swyddog Arweiniol Dynodedig yr Awdurdod Lleol ar gyfer Diogelu ac Amddiffyn Plant** i drafod y camau nesaf yn unol â threfniadau lleol.
7. Os gwneir cyhuddiad amddiffyn plant posibl yn erbyn y Pennaeth rhaid i’r aelod o staff sy’n derbyn y cyhuddiad hwnnw gysylltu â **Swyddog Arweiniol Dynodedig yr Awdurdod Lleol** ar 01597 826431 a Chadeirydd y Llywodraethwyr. Yna bydd Cadeirydd y Llywodraethwyr yn cysylltu â **Swyddog Arweiniol Dynodedig yr Awdurdod Lleol** i drafod y camau nesaf yn unol â threfniadau lleol.

**Yn ychwanegol bydd Gwasanaethau Plant Powys, y cyrhaeddir drwy Linell Uniongyrchol Powys, yn medru cynghori pa ddigwydd y sefyllfaoedd hyn. Manylion cyswllt Llinell Uniongyrchol Powys yn ystod oriau’r swyddfa yw:-**

* **Ffôn – 01597 827666**
* **E-bost –** **people.direct@powys.gov.uk**

**Tu allan i oriau swyddfa – 0845 7573818**

Mae’r Polisïau Amddiffyn a Diogelu Plant yn ogystal ag Amddiffyn Plant – Diffiniadau a gweithdrefnau ar gael ar wefan yr ysgol ac yn yr ystafell athrawon.

Rwy’n cadarnhau fy mod wedi darllen a deall y Canllawiau Amddiffyn Plant a Phrotocol Cyfeirio ar gyfer Staff yr Ysgol fel y’u cafwyd uchod a byddaf yn glynu at y Protocol.

**Enw’r Aelod Staff /Llywodraethwr/Gwirfoddolwr\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Llofnod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dyddiad \_\_\_\_\_\_\_\_\_\_\_\_\_\_\_\_\_\_\_\_**